CELEX: 62011TA0188
Language: sk
Date: 2013-05-28 00:00:00
Title: Vec T-188/11: Rozsudok Všeobecného súdu z  28. mája 2013 — Chiboub/Rada ( „Spoločná zahraničná a bezpečnostná politika — Reštriktívne opatrenia prijaté voči niektorých osobám a subjektom vzhľadom na situáciu v Tunisku — Zmrazenie finančných prostriedkov — Neexistencia právneho základu“ )

3.8.2013   
            
            
               SK
            
            
               Úradný vestník Európskej únie
            
            
               C 225/68
            
         Rozsudok Všeobecného súdu z 28. mája 2013 — Chiboub/Rada
   (Vec T-188/11) (1)
   
   (Spoločná zahraničná a bezpečnostná politika - Reštriktívne opatrenia prijaté voči niektorých osobám a subjektom vzhľadom na situáciu v Tunisku - Zmrazenie finančných prostriedkov - Neexistencia právneho základu)
   2013/C 225/151
   Jazyk konania: francúzština
   
      Účastníci konania
   
   
      Žalobca: Mohamed Slim Ben Mohamed Hassen Ben Salah Chiboub (Abú Zabí, Spojené arabské emiráty) (v zastúpení: pôvodne G. Perrot a F. Gaudillière, neskôr M.-M. Le Roux, avocats)
   
      Žalovaná: Rada Európskej únie (v zastúpení: pôvodne A. Vitro, G. Étienne a S. Cook, neskôr A. Vitro a G. Étienne, splnomocnení zástupcovia)
   
      Vedľajší účastníci, ktorí v konaní podporujú žalovanú: Európska komisia (v zastúpení: A. Bordes a M. Konstantinidis, splnomocnení zástupcovia) a Tuniská republika (v zastúpení: W. Bourdon, advokát)
   
      Predmet veci
   
   Návrh na zrušenie, po prvé rozhodnutia Rady 2011/72/SZBP z 31. januára 2011 o reštriktívnych opatreniach voči určitým osobám a subjektom vzhľadom na situáciu v Tunisku (Ú. v. EÚ L 28, s. 62), po druhé vykonávacieho rozhodnutia Rady 2011/79/SZBP zo 4. februára 2011, ktorým sa vykonáva rozhodnutie 2011/72/SZBP (Ú. v. EÚ L 31, s. 40) a po tretie nariadenia Rady (EÚ) č. 101/2011 zo 4. februára 2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku (Ú. v. EÚ L 31, s. 1) v rozsahu, v akom sa tieto akty týkajú žalobcu
   
      Výrok rozsudku
   
   
               1.
            
            
               Príloha k rozhodnutiu Rady 2011/72/SZBP z 31. januára 2011 o reštriktívnych opatreniach voči určitým osobám a subjektom vzhľadom na situáciu v Tunisku, zmenená a doplnená vykonávacím rozhodnutím Rady 2011/79/SZBP zo 4. februára 2011, ktorým sa vykonáva rozhodnutie 2011/72/SZBP, sa zrušuje v rozsahu, v akom sa týka Mohameda Slima Bena Mohameda Hassena Bena Salaha Chibouba.
            
         
               2.
            
            
               Nariadenie Rady (EÚ) č. 101/2011 zo 4. februára 2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku sa zrušuje v rozsahu, v akom sa týka Mohameda Slima Bena Mohameda Hassena Bena Salaha Chibouba.
            
         
               3.
            
            
               Účinky prílohy k rozhodnutiu 2011/72, zmenenej a doplnenej vykonávacím rozhodnutím 2011/79, zostávajú voči Mohamedovi Slimovi Benovi Mohamedovi Hassenovi Benovi Salahovi Chiboubovi zachované dovtedy, kým nadobudne účinnosť zrušenie nariadenia č. 101/2011 v rozsahu, v akom sa ho týka.
            
         
               4.
            
            
               Rada Európskej únie znáša svoje vlastné trovy konania a je povinná nahradiť trovy konania Mohameda Slima Bena Mohameda Hassena Bena Salaha Chibouba.
            
         
               5.
            
            
               Európska komisia a Tuniská republika znášajú svoje vlastné trovy konania.
            
         
      (1)  Ú. v. EÚ C 145, 14.5.2011.